16. toukokuuta
Tapahtumia

1204 – Flanderin kreivi Balduin IX kruunattiin Latinalaisen keisarikunnan ensimmäiseksi keisariksi.
1527 – Firenzeläiset karkottivat Medicit jo toisen kerran, ja Firenzestä tuli jälleen tasavalta.
1532 – Sir Thomas More luopui Englannin lordikanslerin virasta.
1568 – Skotlannin kuningatar Maria Stuart pakeni Englantiin.
1605 – Paavi Paavali V astui paavin virkaan.
1686 – Moskovan suuriruhtinaskunta ja Puola solmivat nimellä Ikuinen rauha tunnetun sopimuksen.
1770 – 14-vuotias Marie Antoinette meni naimisiin 15-vuotiaan Louis-Augusten kanssa, josta tuli myöhemmin Ranskan kuningas.
1866 – Yhdysvaltain kongressi poisti puolen ”dimen” kolikon käytöstä ja korvasi sen viiden sentin kolikolla, josta käytetään myös nimitystä ”nickel”.
1866 – Charles Elmer Hires keksi alkoholittoman oluen (”root beer”).
1868 – Yhdysvaltain presidentti Andrew Johnsonin viraltapanosyyte hylättiin Yhdysvaltain senaatissa yhdellä äänellä.
1918 – Helsingissä järjestettiin paraati Suomen tasavallan joukkojen (valkoiset) voitolle sisällissodassa: tästä muodostui sotaväen lippujuhlan päivä vuoteen 1939 saakka.
1918 – Yhdysvaltain kongressin hyväksymä Sedition Act teki hallituksen arvostelusta rikoksen, josta voi saada vankeutta.
1919 – Yhdysvaltain laivaston Curtiss NC-4 -lentokone komentajanaan Albert Cushing Read lensi Trepasseysta, Newfoundlandista Azorien kautta Lissaboniin ensimmäisellä Atlantin valtameren ylittäneellä lennolla.
1920 – Paavi Benedictus XV julisti Jeanne d’Arcin pyhimykseksi.
1929 – Hollywoodissa jaettiin ensimmäiset Yhdysvaltain elokuva-akatemian myöntämät elokuvapalkinnot eli Oscarit (oikeastaan Academy Award -palkinnot).
1935 – Suomessa järjestettiin juuri valmistuneessa Helsingin Messuhallissa ensimmäinen ammattinyrkkeilyilta, jossa pääottelussa Suomen Gunnar Bärlund voitti saksalaisen Arno Kölblinin tyrmäyksellä 8. erässä 7 000 katsojan edessä.
1940 – Toinen maailmansota: saksalaiset joukot hyökkäsivät Ranskaan.
1943 – Juutalaisvainot: Varsovan gheton kapina päättyi.
1943 – Toinen maailmansota: Operaatio Chastise. RAF:n 617-laivue pyrki tuhoamaan erikoisrakenteisilla pommeilla (dambusters) Saksan patoja.
1948 – Chaim Weizmann valittiin ensimmäiseksi Israelin presidentiksi.
1960 – Nikita Hruštšov vaati Dwight D. Eisenhowerilta anteeksipyyntöä U-2-vakoilukoneen lennosta Neuvostoliiton yli, mikä päätti ”Neljän suuren” huippukokouksen Pariisissa.
1961 – Park Chung-hee nousi Etelä-Koreassa valtaan johtamansa sotilasvallankaappauksen seurauksena.
1966 – Mao Zedong julkaisi 23 kohdan ohjelman, mikä merkitsi Kiinan kulttuurivallankumouksen alkua.
1969 – Venera-avaruusohjelma: Neuvostoliiton Venera 5 -avaruusluotain laskeutui Venukseen.
1974 – Saksan liittotasavallan uusi liittokansleri Helmut Schmidt vannoi virkavalansa.
1974 – Suomen tasavallan presidentti Urho Kekkonen avasi Wärtsilän Pernon telakan rakennustyömaan laukaisemalla ensimmäisen räjähdyspanoksen.
1975 – Intia liitti itseensä Sikkimin.
1975 – Junko Tabei kiipesi ensimmäisenä naisena Mount Everestin huipulle.
1983 – Michael Jackson esitti moonwalk-tanssin ensimmäistä kertaa Motown-levy-yhtiön 25-vuotisjuhlakonsertissa
1988 – Yhdysvaltain kansanterveystieteen laitoksen (PHS) johtaja C. Everett Koop ilmoitti, että nikotiinin riippuvuutta aiheuttavat ominaisuudet ovat samanlaiset kuin heroiinilla ja kokaiinilla.
1988 – Yhdysvaltain korkein oikeus päätti äänin 6–2, ettei poliisi tarvitse etsintälupaa luovutettujen jätteiden läpikäymiseen.
1992 – Avaruussukkula Endeavour laskeutui turvallisesti onnistuneen neitsytlennon jälkeen.
2002 – Elokuva Star Wars: Episodi II – Kloonien hyökkäys sai ensi-iltansa.
2007 – Nicolas Sarkozy vannoi Ranskan presidentin virkavalan.
2007 – Tallinnan synagoga vihittiin käyttöön.
2009 – Vuoden 2009 Eurovision laulukilpailu järjestettiin Moskovassa. Kisat voitti Norjan Alexander Rybak historian suurimmalla pistemäärällä 387.
2011 – Avaruussukkulaohjelman toiseksi viimeinen ja avaruussukkula Endeavourin viimeinen lento STS-134 laukaistiin matkaan.